Diari Oficial de la Generalitat Valenciana


Sumari del DOGV 7474, del 26-02-2015 (2015/1633)

Notificació de laude emés per la Junta Arbitral de Transports de València. Expedient número V-418/2013.
-------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1633


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de laude emés per la Junta Arbitral de Transports de València. Expedient número V-418/2013. [2015/1633]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Lesabe Baño, SL, que s'ha dictat el laude en l'expedient a què s'ha fet referència i com que no ha sigut possible notificar-lo per desconegut, parador ignorat o absència, es fa a través d'esta publicació, als efectes legals corresponents. El contingut íntegre del laude és el que s'assenyala a continuació:  
«Tribunal. Presidenta: Pilar Álvarez Montero. Vocals: Aurora Costa Vicente i Jaime Agramunt Font de Mora. Secretària-vocal: M.ª Carmen Blasco López. Parts. Reclamant: Gefco España, SA, representada per M.ª Josefa López Fernández. Reclamat: Lesabe Baño, SL, que no compareix a l'acte de vista, i que està citada a través del Diari Oficial de la Comunitat Valenciana.  
A València, 2 de desembre de 2014, a les 11.05 hores és constituïda la Junta Arbitral de Transports pels membres indicats més amunt, i amb l'assistència de les parts per a resoldre l'expedient V-418/2013, es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral per la presidenta es procedix a comprovar la identitat de la part compareixent i la qualitat amb què intervé.  
La part reclamada, que no compareix, està citada per mitjà de la publicació d'un edicte en el Diari Oficial de la Comunitat Valenciana número 7399, de 10 de novembre de 2014, tal com pot comprovar-se en l'expedient que està en poder de la Junta Arbitral.  
Concedida la paraula a la reclamant, deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, el reclamant va realitzar, per compte de la reclamada diversos transports, tal com queda reflectit en les factures expedides a este efecte i que consten adjuntes a la demanda. Les dites factures són la número 9348C64401, d'import 63,34 euros; la número 7292R40889, el rebut de la qual es torna per import de 368,14 euros; la número 3149X15782, amb rebut tornat per import de 287,20 euros, i la número 575F02799, el rebut de la qual també és tornat per import de 361,10 euros.  
Després de reiterades gestions de cobrament sense aconseguir cobrar, és pel que s'interposa esta demanda, en què se sol·licita que una vegada que siga reconegut el dret, es condemne a la reclamada al pagament de la quantitat total de 1.079,78 euros.  
Com que no hi ha més al·legacions a fer, es dóna per conclosa la vista.  
S'hi apliquen els fonaments jurídics següents:  
1. Quant a la competència territorial, sobre la qual no hi ha cap al·legació i referida als transports realitzats, està determinada en els articles 6 i 7.2 del Reglament de la LOTT (RD 1211/1990), referida al transport nacional.  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció feta per l'apartat 15 de l'article primer de la Llei 9/2013, de 4 de juliol, per la qual es modifica la Llei 16/1987, de 30 de juliol, que indica: «es presumirà que hi ha el dit acord de sotmetiment a l'arbitratge de les juntes sempre que la quantia de la controvèrsia no excedisca de 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada.»  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que d'haver volgut pactar per a estos transports submissió expressa diferent s'hauria d'haver manifestat així en el moment anterior a l'execució del transport.  
3. La normativa nacional està complementada, quant als transports de caràcter internacional, pel conveni de 19 de maig de 1956 a què es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE 109, 07.05.1974). Contracte de transport internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per l'Instrument de 23 de setembre de 1982 (Direcció de l'Estat) publicat en el BOE núm. 203, de 18 de desembre de 1982, que establix per a qüestions de competència allò que s'ha regulat en l'article 31.1.a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables, si és el cas, el Codi de Comerç, la LOTT i el seu reglament, i la resta de normes de procediment i de general aplicació.  
4. Dels documents aportats i de les declaracions fetes durant el transcurs de la vista, es deduïx que, efectivament, els transports reclamats es van fer tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions corresponents, la Junta, per unanimitat dels seus membres, dicta el laude següent:  
Estimar la demanda interposada per Gefco España, SA, representada per M.ª Josefa López Fernández contra Lesabe Baño, SL, ja que dels fets relatats, dels documents probatoris i de les declaracions efectuades s'establix, que els transports es van fer tal com havien sigut contractats, la qual cosa dóna el dret de cobrament a favor de la demandant.   
Per tot això, Lesabe Baño, SL, abonarà a Gefco España, SA, la quantitat de mil setanta-nou euros amb setanta-huit cèntims (1.079,78 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això anterior, dins dels deu dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de 1a Instància de València, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.  
I perquè així conste, firmen este laude els membres del tribunal especificats al marge, al lloc i en la data indicats.»  
Els mencionats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 13 de febrer de 2015.- La presidenta de la Junta Arbitral de Transports de València: Pilar Álvarez Montero.